ที่ มท ๐๘๑๖.๒/ว กรมส่งเสริมการปกครองท้องถิ่น

 ถนนนครราชสีมา เขตดุสิต

 กทม. ๑๐๓๐๐

 ธันวาคม ๒๕๖๑

เรื่อง การตรวจสอบข้อมูลจำนวนนักเรียนในโรงเรียนสังกัดองค์กรปกครองส่วนท้องถิ่นและเด็กเล็ก ในศูนย์พัฒนาเด็กเล็ก

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย ๑. แบบรายงานการตรวจสอบจำนวนนักเรียนในโรงเรียนสังกัดองค์กรปกครองส่วนท้องถิ่น (แบบ ๑) จำนวน ๑ ฉบับ

๒. แบบรายงานการตรวจสอบจำนวนเด็กเล็กในศูนย์พัฒนาเด็กเล็กสังกัดองค์กรปกครอง ส่วนท้องถิ่น (แบบ ๒) จำนวน ๑ ฉบับ

๓. แบบสรุปรายงานการตรวจสอบจำนวนนักเรียน และเด็กเล็กในสถานศึกษา สังกัดองค์กรปกครองส่วนท้องถิ่น (แบบ ๓) จำนวน ๑ ฉบับ

ด้วยมีการเผยแพร่ข้อมูลผ่านสื่อมวลชน กรณีเจ้าหน้าที่สำนักงานคณะกรรมการป้องกันและปราบปรามการทุจริตในภาครัฐ (ป.ป.ท.) ลงพื้นที่ตรวจสอบนักเรียนที่ไม่มีตัวตนในโรงเรียนสังกัดสำนักงานคณะกรรมการการศึกษาขั้นพื้นฐาน โดยมีการนำรายชื่อมาขอรับเงินอุดหนุนรายหัว ซึ่งสำนักงานคณะกรรมการการศึกษาขั้นพื้นฐาน ได้แต่งตั้งคณะกรรมการลงไปตรวจสอบข้อมูลจำนวนนักเรียนและให้โรงเรียนในสังกัด เร่งดำเนินการจำหน่ายนักเรียนให้ตรงตามความเป็นจริง

กรมส่งเสริมการปกครองท้องถิ่น พิจารณาแล้ว เพื่อป้องกันมิให้มีการทุจริตเบิกจ่ายงบประมาณอันเป็นเท็จจากข้อมูลนักเรียนและเด็กเล็กที่ไม่มีตัวตนอยู่จริง ในสถานศึกษาสังกัดองค์กรปกครองส่วนท้องถิ่น จึงขอให้จังหวัดแจ้งองค์กรปกครองส่วนท้องถิ่นที่มีสถานศึกษาในสังกัด (โรงเรียนหรือ ศูนย์พัฒนาเด็กเล็ก) ดำเนินการตรวจสอบจำนวนนักเรียนในโรงเรียนสังกัดองค์กรปกครองส่วนท้องถิ่น และเด็กเล็กในศูนย์พัฒนาเด็กเล็ก ดังนี้

๑. ให้องค์กรปกครองส่วนท้องถิ่น นำฐานข้อมูลนักเรียนและเด็กเล็กในระบบข้อมูล สารสนเทศทางการศึกษาท้องถิ่น (School Information System : SIS) และระบบสารสนเทศทางการศึกษา ศูนย์พัฒนาเด็กเล็กขององค์กรปกครองส่วนท้องถิ่น (Child development center information system : CCIS) ณ วันที่ ๑๐ พฤศจิกายน ๒๕๖๑ มาดำเนินการตรวจสอบ หากพบว่าข้อมูลไม่ถูกต้องให้ระบุสาเหตุ และบันทึก ลงในแบบรายงานการตรวจสอบจำนวนนักเรียนในโรงเรียนสังกัดองค์กรปกครองส่วนท้องถิ่น (แบบ ๑) หรือแบบรายงานการตรวจสอบจำนวนเด็กเล็กในศูนย์พัฒนาเด็กเล็กสังกัดองค์กรปกครองส่วนท้องถิ่น (แบบ ๒)

๒. ให้นายกองค์กรปกครองส่วนท้องถิ่น ปลัดองค์กรปกครองส่วนท้องถิ่น และ ผู้อำนวยการสำนัก/กองการศึกษา หรือผู้ได้รับมอบหมายให้ปฏิบัติหน้าที่ดังกล่าวลงนามรับรองความถูกต้องในแบบรายงานการตรวจสอบจำนวนนักเรียนในโรงเรียนสังกัดองค์กรปกครองส่วนท้องถิ่น (แบบ ๑) หรือ แบบรายงาน การตรวจสอบจำนวนเด็กเล็กในศูนย์พัฒนาเด็กเล็กสังกัดองค์กรปกครองส่วนท้องถิ่น (แบบ ๒)

/3. ให้จังหวัด...

-๒-

๓. ให้จังหวัดสรุปจำนวนนักเรียนและเด็กเล็กขององค์กรปกครองส่วนท้องถิ่น ตามแบบสรุปรายงานการตรวจสอบจำนวนนักเรียนและเด็กเล็กในสถานศึกษาสังกัดองค์กรปกครองส่วนท้องถิ่น (แบบ ๓) โดยให้ท้องถิ่นจังหวัดลงนามรับรองการสรุปข้อมูลที่ถูกต้อง พร้อมทั้งจัดส่งรายงานการตรวจสอบตามแบบ 1 แบบ 2 และแบบ 3 ในรูปแบบไฟล์ PDF ที่ปรากฏลายมือชื่อผู้รับรอง และไฟล์ Excel ทางไปรษณีย์อิเล็กทรอนิกส์ dla0816.2@gmail.com ให้กรมส่งเสริมการปกครองท้องถิ่น ภายในวันจันทร์ที่ ๑๗ ธันวาคม ๒๕๖๑

4. ให้จังหวัดใช้ข้อมูลตามข้อ 3 สุ่มตรวจจำนวนนักเรียนและเด็กเล็กของสถานศึกษา ในสังกัดองค์กรปกครองส่วนท้องถิ่นเป็นระยะ ๆ หากตรวจสอบพบข้อผิดพลาดหรือการทุจริตใด ๆ ให้ดำเนินการตามกฎหมายกับผู้เกี่ยวข้องโดยเคร่งครัด

 จึงเรียนมาเพื่อโปรดพิจารณาดำเนินการ

ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานยุทธศาสตร์การพัฒนาการจัดการศึกษาท้องถิ่น

โทร. ๐ ๒๒๔๑ ๙๐๒๑ - ๓ ต่อ ๓๐๒, ๓๐๖

โทรสาร ๐ ๒๒๔๑ ๙๐๒๑ - ๓ ต่อ ๓๑๘

ผู้ประสานงาน : นายสุรชัย ขำมาลัย ๐๘๑ ๔๒๗ ๔๗๐๒

 : นางสาวชัชฎาภรณ์ ว่องไวชัยเจริญ ๐๖๒ ๗๐๑ ๙๖๓๘